CELEX: 32017R1375
Language: sl
Date: 2017-07-25 00:00:00
Title: Izvedbena uredba Komisije (EU) 2017/1375 z dne 25. julija 2017 o spremembi Izvedbene uredbe (EU) št. 1191/2014 o določitvi oblike in načina predložitve poročil iz člena 19 Uredbe (EU) št. 517/2014 Evropskega parlamenta in Sveta o fluoriranih toplogrednih plinih

26.7.2017   
               
               
                  SL
               
               
                  Uradni list Evropske unije
               
               
                  L 194/4
               
            IZVEDBENA UREDBA KOMISIJE (EU) 2017/1375
      z dne 25. julija 2017
      o spremembi Izvedbene uredbe (EU) št. 1191/2014 o določitvi oblike in načina predložitve poročil iz člena 19 Uredbe (EU) št. 517/2014 Evropskega parlamenta in Sveta o fluoriranih toplogrednih plinih
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 517/2014 Evropskega parlamenta in Sveta z dne 16. aprila 2014 o fluoriranih toplogrednih plinih in razveljavitvi Uredbe (ES) št. 842/2006 (1) ter zlasti člena 19(7) Uredbe,
      ob upoštevanju naslednjega:
      
                  (1)
               
               
                  Izvedbena uredba Komisije (EU) št. 1191/2014 (2) določa način, kako proizvajalci ter uvozniki in izvozniki navedenih plinov ter podjetja, ki uničujejo navedene pline, na podlagi člena 19 Uredbe (EU) št. 517/2014 poročajo informacije v zvezi z uporabo določenih fluoriranih toplogrednih plinov kot surovine ali kje izdelke ali opremo, ki vsebujejo navedene pline, dajo na trg.
               
            
                  (2)
               
               
                  Da se omogoči učinkovito spremljanje skladnosti z obveznostmi poročanja iz člena 19 Uredbe (EU) št. 517/2014, bi morala podjetja pred izvajanjem zadevnih dejavnosti registrirati uporabo orodja za elektronsko poročanje iz člena 1 Izvedbene uredbe (EU) št. 1191/2014. To bi omogočilo pristojnim organom držav članic, da ob uvozu, izvozu ali drugi zadevni dejavnosti preverijo, ali bi bilo treba pregledati skladnost podjetja na podlagi njegovega poročila iz člena 19 Uredbe (EU) št. 517/2014.
               
            
                  (3)
               
               
                  Prilogo k Izvedbeni uredbi (EU) št. 1191/2014 bi bilo treba spremeniti z vidika strukture informacij, potrebnih v zvezi z določenimi značilnostmi fluoriranih ogljikovodikov (HFC), da se prilagodijo obliki poročanja, ki jo uporabljajo pogodbenice Montrealskega protokola Dunajske konvencije o varstvu ozonskega plašča o substancah, ki škodljivo delujejo na ozonski plašč (3) (Montrealski protokol). To bi omogočilo Uniji, da doseže skladnost z obveznostmi poročanja iz Montrealskega protokola. Iz istega razloga bi bilo treba od leta 2020 poročati o izvoznih destinacijah in poreklu uvoza, kar bi zagotovilo dovolj časa za prilagoditev orodja za elektronsko poročanje.
               
            
                  (4)
               
               
                  V oddelek 2 bi bilo treba uvesti dodatno razlikovanje in pripombe, da se odrazijo prakse poročanja, ki so se izoblikovale med prvima cikloma poročanja, opis v oddelku 12 pa bi bilo treba pojasniti v izogib napačnim razlagam podjetij z obveznostjo poročanja, do katerih je prišlo.
               
            
                  (5)
               
               
                  Izvedbena uredba Komisije (EU) 2016/879 (4) je vzpostavila elektronsko evidenco za kvote za dajanje fluoriranih ogljikovodikov na trg, v katero se vnašajo vsi pomembni podatki v zvezi s pooblastili iz člena 18(2) Uredbe (EU) št. 517/2014. Pripadajoča oblika poročanja iz oddelka 13 Priloge k Izvedbeni uredbi (EU) št. 1191/2014 je zato zastarela in bi jo bilo treba izbrisati.
               
            
                  (6)
               
               
                  Ukrepi iz te uredbe so v skladu z mnenjem odbora, ustanovljenega s členom 24(1) Uredbe (EU) št. 517/2014 –
               
            SPREJELA NASLEDNJO UREDBO:
      Člen 1
      Izvedbena uredba (EU) št. 1191/2014 se spremeni:
      
                  1.
               
               
                  člen 1 se nadomesti z naslednjim:
                  „Člen 1
                  1.   Zahtevana poročila iz člena 19 Uredbe (EU) št. 517/2014 se predložijo po elektronski poti z uporabo orodja za poročanje, ki temelji na obliki iz priloge k tej uredbi in je v ta namen na voljo na spletišču Komisije.
                  2.   Pred izvajanjem dejavnosti, o katerih se poroča na podlagi člena 19 Uredbe (EU) št. 517/2014, se vsako podjetje na spletišču Komisije registrira za uporabo orodja za elektronsko poročanje.“;
               
            
                  2.
               
               
                  Priloga se spremeni v skladu s Prilogo k tej uredbi.
               
            Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 25. julija 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 150, 20.5.2014, str. 195.
      
         (2)  Izvedbena uredba Komisije (EU) št. 1191/2014 z dne 30. oktobra 2014 o določitvi oblike in načina predložitve poročil iz člena 19 Uredbe (EU) št. 517/2014 Evropskega parlamenta in Sveta o fluoriranih toplogrednih plinih (UL L 318, 5.11.2014, str. 5).
      
         (3)  Odločba Sveta 88/540/EGS z dne 14. oktobra 1988 o sklenitvi Dunajske konvencije o varstvu ozonskega plašča in Montrealskega protokola o substancah, ki škodljivo delujejo na ozonski plašč (UL L 297, 31.10.1988, str. 8).
      
         (4)  Izvedbena Uredba Komisije (EU) 2016/879 z dne 2. junija 2016 o določitvi podrobnih ureditev v zvezi z izjavo o skladnosti pri dajanju opreme za hlajenje in klimatizacijo ter toplotnih črpalk, polnjenih s fluoriranimi ogljikovodiki, na trg, in preverjanjem, ki ga opravi neodvisni revizor, v skladu z Uredbo (EU) št. 517/2014 Evropskega parlamenta in Sveta (UL L 146, 3.6.2016, str. 1).
      
         PRILOGA
         Priloga k Izvedbeni uredbi (EU) št. 1191/2014 se spremeni:
         
                     1.
                  
                  
                     v oddelku 1 se preglednica nadomesti z naslednjim:
                     
                                  
                              
                              
                                 
                                    „INFORMACIJE, KI JIH JE TREBA SPOROČITI
                                 
                              
                              
                                 
                                    PRIPOMBE
                                 
                              
                           
                                 1A
                              
                              
                                 Skupna količina proizvodnje obratov v Uniji
                              
                              
                                  
                              
                           
                                  
                              
                              
                                 1B
                              
                              
                                 
                                             —
                                          
                                          
                                             Količina proizvodnje obratov v Uniji, ki vključuje zajete stranske produkte ali neželene produkte, če so bili navedeni stranski ali neželeni produkti pred dajanjem na trg uničeni v obratih
                                          
                                       
                              
                                 Poročila proizvajalcev, ki uničijo produkte, o skupnih uničenih količinah se navedejo v oddelku poročanja 8.
                              
                           
                                  
                              
                              
                                 1C
                              
                              
                                 
                                             —
                                          
                                          
                                             Količina proizvodnje obratov v Uniji, ki vključuje zajete stranske produkte ali neželene produkte, kadar so bili navedeni stranski ali neželeni produkti izročeni drugim podjetjem za uničenje in pred tem niso bili dani na trg
                                          
                                       
                              
                                 Navede se podjetje, ki uniči produkte.
                              
                           
                                  
                              
                              
                                 1C_a
                              
                              
                                 Količina fluoriranih ogljikovodikov, proizvedenih za uporabe kot surovina v Uniji
                              
                              
                                  
                              
                           
                                  
                              
                              
                                 1C_b
                              
                              
                                 Količina fluoriranih ogljikovodikov, proizvedenih za uporabe v Uniji, izvzete na podlagi Montrealskega protokola
                              
                              
                                 Navede se vrsta izvzete uporabe.
                              
                            
                              
                                 
                                    SAMODEJNO IZRAČUNANE KOLIČINE
                                 
                              
                           
                                  
                              
                              
                                 1D
                              
                              
                                 Skupna količina uničene lastne proizvodnje, ki pred tem ni bila dana na trg
                              
                              
                                 1D = 1B + 1C
                              
                           
                                 1E
                              
                              
                                 Proizvodnja, ki je na voljo za prodajo
                              
                              
                                 1E = 1A – 1D“
                              
                           
               
                     2.
                  
                  
                     oddelek 2 se spremeni:
                     
                                 (a)
                              
                              
                                 drugemu odstavku se doda naslednji stavek:
                                 „Pri prvem poročanju o dejavnostih v letu 2019 se količine fluoriranih ogljikovodikov navedejo ločeno za vsako državo izvora, razen kjer je v preglednici v nadaljevanju določeno drugače.“;
                              
                           
                                 (b)
                              
                              
                                 preglednica se nadomesti z naslednjim:
                                 
                                              
                                          
                                          
                                             
                                                „INFORMACIJE, KI JIH JE TREBA SPOROČITI
                                             
                                          
                                          
                                             
                                                PRIPOMBE
                                             
                                          
                                       
                                             2A
                                          
                                          
                                             Količina, uvožena v Unijo
                                          
                                          
                                              
                                          
                                       
                                              
                                          
                                          
                                             2B
                                          
                                          
                                             Količina, ki jo v Unijo uvozi podjetje, ki poroča, in ni sproščena v prosti promet ter jo podjetje, ki poroča, ponovno izvozi, vsebovana v izdelkih ali opremi
                                          
                                          
                                             Poročanje o fluoriranih ogljikovodikih na državo izvora ni potrebno.
                                             Plini v razsutem stanju, uvoženi za aktivno oplemenitenje, s katerimi se napolni izdelke ali opremo in so potem ponovno izvoženi.
                                             Kjer ponovni izvoz v izdelkih in opremi (oddelek 2B) ni opravljen v istem koledarskem letu kot uvoz, lahko količine iz oddelka 2B vključujejo ponovni izvoz izdelkov in opreme, ki so bili 1. januarja na zalogi in niso bili dani na trg, kot se poroča v oddelku 4C.
                                             O izvozu plinov v razsutem stanju se poroča samo v oddelku 3.
                                          
                                       
                                              
                                          
                                          
                                             2C
                                          
                                          
                                             Količina uporabljenih, recikliranih ali predelanih fluoriranih ogljikovodikov
                                          
                                          
                                              
                                          
                                       
                                              
                                          
                                          
                                             2D
                                          
                                          
                                             Količina neobdelanih plinov, uvoženih za uporabo kot surovina
                                          
                                          
                                              
                                          
                                       
                                              
                                          
                                          
                                             2E
                                          
                                          
                                             Količina neobdelanih plinov, uvoženih za uporabe, izvzete na podlagi Montrealskega protokola
                                          
                                          
                                             Navede se vrsta izvzete uporabe.“
                                          
                                       
                           
               
                     3.
                  
                  
                     oddelek 3 se spremeni:
                     
                                 (a)
                              
                              
                                 drugemu odstavku se doda naslednji stavek:
                                 „Pri prvem poročanju o dejavnostih v letu 2019 se količine fluoriranih ogljikovodikov navedejo ločeno za vsako državo namembnosti, razen kjer je v preglednici spodaj določeno drugače.“;
                              
                           
                                 (b)
                              
                              
                                 preglednica se nadomesti z naslednjim:
                                 
                                              
                                          
                                          
                                             
                                                „INFORMACIJE, KI JIH JE TREBA SPOROČITI
                                             
                                          
                                          
                                             
                                                PRIPOMBE
                                             
                                          
                                       
                                             3A
                                          
                                          
                                             Skupna količina, izvožena iz Unije
                                          
                                       
                                              
                                          
                                          
                                             3B
                                          
                                          
                                             Izvožene količine v okviru lastne proizvodnje ali uvoza
                                          
                                          
                                             Poročanje na državo namembnosti ni potrebno.
                                          
                                        
                                          
                                             
                                                SAMODEJNO IZRAČUNANE KOLIČINE
                                             
                                          
                                       
                                              
                                          
                                          
                                             3C
                                          
                                          
                                             Izvožena količina, ki so jo kupila druga podjetja iz Unije
                                          
                                          
                                             3C = 3A – 3B
                                          
                                        
                                          
                                             
                                                INFORMACIJE, KI JIH JE TREBA SPOROČITI
                                             
                                          
                                       
                                              
                                          
                                          
                                             3D
                                          
                                          
                                             Količina, izvožena za recikliranje
                                          
                                          
                                             Poročanje na državo namembnosti ni potrebno.
                                          
                                       
                                              
                                          
                                          
                                             3E
                                          
                                          
                                             Količina, izvožena za predelavo
                                          
                                          
                                             Poročanje na državo namembnosti ni potrebno.
                                          
                                       
                                              
                                          
                                          
                                             3F
                                          
                                          
                                             Količina, izvožena za uničenje
                                          
                                          
                                             Poročanje na državo namembnosti ni potrebno.
                                          
                                       
                                              
                                          
                                          
                                             3G
                                          
                                          
                                             Količina uporabljenih, recikliranih ali predelanih izvoženih fluoriranih ogljikovodikov
                                          
                                          
                                              
                                          
                                       
                                              
                                          
                                          
                                             3H
                                          
                                          
                                             Količina neobdelanih plinov, izvoženih za uporabo kot surovina
                                          
                                          
                                              
                                          
                                       
                                              
                                          
                                          
                                             3I
                                          
                                          
                                             Količina neobdelanih plinov, izvoženih za uporabe, izvzete na podlagi Montrealskega protokola
                                          
                                          
                                             Navede se vrsta izvzete uporabe.“
                                          
                                       
                           
               
                     4.
                  
                  
                     V oddelku 4 se vrstica, ki se nanaša na 4M v preglednici, nadomesti z naslednjim:
                     
                                 „4M
                              
                              
                                 Skupna količina, ki je bila fizično dana na trg
                              
                              
                                 4M = 1E + 2A – 2B – 3B + 4C – 4H“
                              
                           
               
                     5.
                  
                  
                     V oddelku 12 se preglednica nadomesti z naslednjim:
                     
                                  
                              
                              
                                 
                                    „INFORMACIJE, KI JIH JE TREBA SPOROČITI
                                 
                              
                              
                                 
                                    PRIPOMBE
                                 
                              
                           
                                 12A
                              
                              
                                 Količina fluoriranih ogljikovodikov, s katerimi je polnjena uvožena oprema, ki jo je carinska uprava sprostila v prosti promet v Uniji in za katero so bili fluorirani ogljikovodiki predhodno izvoženi iz Unije ter se je zanje uporabila kvota fluoriranih ogljikovodikov za omejevanje pri dajanju na trg Unije
                              
                              
                                 Navede se izvozno podjetje za fluorirane ogljikovodike in leto izvoza.
                                 Navede se podjetje, ki je fluorirane ogljikovodike prvič dalo na trg Unije in leto, ko se je to zgodilo.“
                              
                           
               
                     6.
                  
                  
                     oddelek 13 se črta.